CELEX: 32014D0464
Language: hu
Date: 2014-07-15 00:00:00
Title: A Bizottság végrehajtási határozata (2014. július 15.) a végrehajtási és ellenőrzési politikára vonatkozó uniós prioritások meghatározása az Európai Tengerügyi és Halászati Alap keretében

16.7.2014   
            
            
               HU
            
            
               Az Európai Unió Hivatalos Lapja
            
            
               L 209/59
            
         A BIZOTTSÁG VÉGREHAJTÁSI HATÁROZATA
   (2014. július 15.)
   a végrehajtási és ellenőrzési politikára vonatkozó uniós prioritások meghatározása az Európai Tengerügyi és Halászati Alap keretében
   
      (2014/464/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Tengerügyi és Halászati Alapról, valamint a 2328/2003/EK, a 861/2006/EK, az 1198/2006/EK és a 791/2007/EK tanácsi rendelet, valamint az 1255/2011/EU európai parlamenti és tanácsi rendelet hatályon kívül helyezéséről szóló, 2014. május 15-i 508/2014/EU európai parlamenti és tanácsi rendeletre (1) és különösen annak 17. cikke (3) bekezdésére,
   az Európai Tengerügyi Halászati Alap Bizottságával folytatott konzultációt követően,
   mivel:
   
               (1)
            
            
               Meg kell meghatározni a végrehajtási és ellenőrzési politikára vonatkozó uniós prioritásokat annak érdekében, hogy a tagállamok kidolgozhassák az 508/2014/EU rendelet szerint finanszírozott intézkedésekhez kapcsolódó operatív programokat.
            
         
               (2)
            
            
               Az uniós támogatásnak a leghatékonyabb tevékenységek számára kell prioritást biztosítania annak érdekében, hogy javítsa az ellenőrzési tevékenységek hatékonyságát, figyelembe véve a tagállamoknak az 1005/2008/EK tanácsi rendelet (2) és az 1224/2009/EK tanácsi rendelet (3) végrehajtásában elért teljesítményét.
            
         
               (3)
            
            
               A végrehajtási és ellenőrzési politikára vonatkozó uniós prioritásoknak a következőket kell tartalmazniuk:
               
                           —
                        
                        
                           az 1224/2009/EK rendelet 102. cikke (4) bekezdésének megfelelően meghatározott cselekvési tervek végrehajtása egy tagállam ellenőrzési rendszerében lévő hiányosságok megszüntetése érdekében;
                        
                     
                           —
                        
                        
                           specifikus tevékenységek végrehajtása az 508/2014/EU rendelet IV. mellékletében meghatározott előzetes feltételrendszer 1303/2013/EU rendelet teljesítése érdekében, annak megfelelően, ahogyan azt az 1303/2013/EU európai parlamenti és tanácsi rendelet (4) 19. cikkének (2) bekezdése előírja. Az 1303/2013/EU rendelet 19. cikkének (2) bekezdése szerint amennyiben az alkalmazandó előzetes feltételrendszer nem teljesül, a programnak tartalmaznia kell a meghozandó intézkedések leírását, ideértve a finanszírozandó intézkedéseket is;
                        
                     
                           —
                        
                        
                           adatellenőrző rendszer létrehozása az 1224/2009/EK rendelet 109. cikkében meghatározottak szerint és különösen olyan projektek megvalósítása, amelyek célja a tagállamok megfelelő rendszerei közötti interoperabilitás kialakítása, mivel a teljes és megbízható fogási és erőkifejtési jelentési rendszer az uniós halászati erőforrások kezelésének egyik sarokköve;
                        
                     
                           —
                        
                        
                           az 1380/2013/EU európai parlamenti és tanácsi rendelet (5) 15. cikke szerinti, valamennyi fogásra vonatkozó kirakodási kötelezettség végrehajtása és annak ellenőrzése. Ez az új kötelezettség a közös halászati politika egyik legfontosabb új eleme, amely hozzájárul a halállományok kiaknázásának fenntarthatóságához. Ezen új kötelezettség teljesítése kiigazításokat fog igényelni a tagállamok ellenőrzési rendszerében, ami új kiadásokat fog eredményezni;
                        
                     
                           —
                        
                        
                           a fogási tanúsítási rendszer végrehajtása és ellenőrzése a halászati termékek behozatala és kivitele tekintetében, annak megfelelően, ahogyan azt az 1005/2008/EK rendelet III. fejezete előírja; a fogási tanúsítási rendszer végrehajtása a jogellenes, be nem jelentett és szabályozatlan halászat (IUU-tevékenység) elleni küzdelem egyik meghatározó eleme;
                        
                     
                           —
                        
                        
                           a flottakapacitási korlátozások betartatását célzó eredményes intézkedések. A halászati lehetőségek és a halászati kapacitás közötti egyensúly biztosítása érdekében a tagállamoknak gondoskodniuk kell a kapacitáskorlátozás betartatásáról, és olyan projekteket kell létrehozniuk, amelyek a finanszírozást igénylő motorteljesítmény tanúsítását, ellenőrzését és mérését célozzák;
                        
                     
                           —
                        
                        
                           az egyedi ellenőrzési és vizsgálati programok végrehajtása, illetve az ellenőrzés koordinációjának megvalósítása olyan halászterületek vagy területek tekintetében, amelyekre nem vonatkozik egyedi ellenőrzési és felügyeleti program, annak megfelelően, ahogyan azt az 1224/2009/EK rendelet 95. cikkének (4) bekezdése, valamint a 768/2005/EK tanácsi rendelet (6) 15. cikke előírja. Az ilyen típusú tevékenységek hozzájárulnak a szabálykövető magatartás megszilárdításához, a tagállamok közötti együttműködés megerősítéséhez és a különböző ellenőrzési eszközök közötti szinergia megteremtéséhez;
                        
                     
                           —
                        
                        
                           a nyomon követhetőségi követelmények ellenőrzése és végrehajtása annak megfelelően, ahogyan azt az 1224/2009/EK rendelet 58. cikke, valamint a 404/2011/EK bizottsági végrehajtási rendelet (7) 67. cikkének (6) bekezdése előírja. Az 1224/2009/EK rendelet 58. cikke előírja, hogy a halászati és akvakultúra-termékek valamennyi tételének az előállítás, a feldolgozás és a forgalmazás valamennyi szakaszában nyomon követhetőnek kell lennie, a fogástól vagy a lehalászástól kezdve egészen a kiskereskedelmi szakaszig. A 404/2011/EU végrehajtási rendelet 67. cikkének (6) bekezdése előírja, hogy a halászati és akvakultúra-termékekre vonatkozó, az 1224/2009/EK rendelet 58. cikkének (5) bekezdése szerinti információkat a piaci szereplőknek olyan azonosító eszközzel kell a tételen feltüntetniük, mint a kód, vonalkód, az elektronikus chip vagy hasonló eszköz vagy jelölőrendszer: ez az előírás a többéves terv hatálya alá tartozó halászat esetében 2013. január 1-jétől, az egyéb halászati és akvakultúra-termékek esetében pedig 2015. január 1-jétől alkalmazandó. A nyomon követhetőségi követelmények ellenőrzésének és végrehajtásának uniós prioritásnak kell lennie. A nyomon követhetőségi rendszer megvalósítása a halászati ellenőrzési politika egyik sarokköve, amelynek célja a halászati termékek származása átláthatóságának biztosítása.
                        
                     
         
               (4)
            
            
               Az uniós prioritásokat rugalmasan, az egyes tagállamok végrehajtási és ellenőrzési politikájának erősségeit és gyenge pontjait figyelembe véve kell alkalmazni. Ha egy tagállam már foglalkozott egyes prioritásokkal, akkor elméletileg más prioritásokkal kell foglalkoznia.
            
         
               (5)
            
            
               Az 508/2014/EU rendelet 20. cikkének (2) bekezdése szerint az ellenőrzés változó igényeihez való alkalmazkodás érdekében a végrehajtási és ellenőrzési politikára vonatkozó uniós prioritások kétévente végrehajtási jogi aktusok útján módosíthatók.
            
         
               (6)
            
            
               Az e határozatban meghatározott intézkedések mielőbbi alkalmazásának lehetővé tétele érdekében a határozatnak az Európai Unió Hivatalos Lapjában való kihirdetését követő napon hatályba kell lépnie,
            
         ELFOGADTA EZT A HATÁROZATOT:
   1. cikk
   Az 508/2014/EU rendelet 17. cikkének (3) bekezdésében említett, a végrehajtási és ellenőrzési politikára vonatkozó uniós prioritások a következők:
   
               a)
            
            
               az 1224/2009/EK rendelet 102. cikke (4) bekezdésének megfelelően meghatározott cselekvési tervek végrehajtása egy tagállam ellenőrzési rendszerében lévő hiányosságok megszüntetése érdekében;
            
         
               b)
            
            
               az 1303/2013/EU rendelet 19. cikkének (2) bekezdése szerint tevékenységek végrehajtása a halászati gazdálkodásra vonatkozó adatkövetelmények teljesítéséhez, valamint az uniós ellenőrzési, vizsgálati és végrehajtási rendszer végrehajtásához szükséges igazgatási kapacitás rendelkezésre állásának biztosítása érdekében, az 508/2014/EU rendelet IV. mellékletében foglaltaknak megfelelően;
            
         
               c)
            
            
               az 1224/2009/EK rendelet 109. cikkében említett adatellenőrző rendszer létrehozása és különösen olyan projektek végrehajtása, amelyek egységes formátumokat használnak, vagy amelyek célja a tagállamok rendszerei közötti interoperabilitás kialakítása;
            
         
               d)
            
            
               az 1380/2013/EU rendelet 15. cikke szerinti, valamennyi fogásra vonatkozó kirakodási kötelezettség teljesítése és annak ellenőrzése, beleértve a tagállamok ellenőrzési rendszerében a kötelezettség teljesítése miatt szükséges kiigazításokat is;
            
         
               e)
            
            
               a fogási tanúsítási rendszer megvalósítása és ellenőrzése, az 1005/2008/EK rendelet III. fejezetében foglaltaknak megfelelően;
            
         
               f)
            
            
               a motorteljesítmény tanúsítását, ellenőrzését és mérését célzó projektek megvalósítása;
            
         
               g)
            
            
               az 1224/2009/EK rendelet 95. cikkének (4) bekezdésének megfelelően létrehozott egyedi ellenőrzési és vizsgálati programok végrehajtása;
            
         
               h)
            
            
               az ellenőrzésnek a 768/2005/EK rendelet 15. cikke szerinti koordinációja;
            
         
               i)
            
            
               a fogyasztók megbízható információkkal való ellátása érdekében a nyomon követhetőségi követelmények ellenőrzése és végrehajtása, ideértve a címkézési rendszereket is az 1224/2009/EK rendelet 58. cikkében, valamint a 404/2011/EK végrehajtási rendelet 67. cikkének (6) bekezdésében foglaltaknak megfelelően.
            
         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2014. július 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 149., 2014.5.20., 1. o.
   
   
      (2)  A Tanács 2008. szeptember 29-i 1005/2008/EK rendelete a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről (HL L 286., 2008.10.29., 1. o.).
   
      (3)  A Tanács 2009. november 20-i 1224/2009/EK rendelete a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).
   
      (4)  Az Európai Parlament és a Tanács 2013. december 17-i 1303/2013/EU rendelete az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, valamint az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).
   
      (5)  Az Európai Parlament és a Tanács 2013. december 11-i 1380/2013/EU rendelete a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
   
      (6)  A Tanács 2005. április 26-i 768/2005/EK rendelete a Közösségi Halászati Ellenőrző Hivatal létrehozásáról és a közös halászati politika ellenőrző rendszerének létrehozataláról szóló 2847/93/EGK rendelet módosításáról (HL L 128., 2005.5.21., 1. o.).
   
      (7)  A Bizottság 2011. április 8-i 404/2011/EU végrehajtási rendelete a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról (HL L 112., 2011.4.30., 1. o.).